ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
ஆறாவது இந்திய சர்வதேச அறிவியல் திரைப்பட விழா : 60 நாடுகளில் இருந்து 632 குறும்படங்கள் பங்கேற்பு
இந்திய சர்வதேச அறிவியல் திருவிழாவின் ஒரு பகுதியாக, நடத்தப்படவுள்ள ஆறாவது இந்திய சர்வதேச அறிவியல் திரைப்பட விழாவில் பங்கேற்க 60 நாடுகளில் இருந்து 632 குறும்படங்கள் வந்துள்ளன.
இந்திய சர்வதேச அறிவியல் திருவிழாவின் ஒரு பகுதியாக, இந்திய சர்வதேச அறிவியல் திரைப்பட விழா, டிசம்பர் 22ஆம் தேதி முதல் டிசம்பர் 25ஆம் தேதி வரை காணொலிக் காட்சி மூலம் நடத்தப்படுகிறது. மக்களிடையே அறிவியலைப் பிரபலப்படுத்தவும், அறிவியல் சினிமா தயாரிப்பில் ஆர்வமுள்ள இளைஞர்களையும், ஆர்வலர்களையும் ஈர்ப்பதுமே இதன் நோக்கம்.
இந்தப் போட்டியில் பங்கேற்க, இந்த ஆண்டு 60 நாடுகளில் இருந்து, 632 அறிவியல் குறும்படங்கள் வந்துள்ளன.
சர்வதேச அளவில் பாராட்டப்பட்ட, விருதுகளை வென்ற அறிவியல், சுகாதாரம் மற்றும் சுற்றுச்சூழல் குறித்த வெளிநாட்டு மற்றும் இந்திய திரைப்படங்கள் ஆன்லைன் மூலம் வந்துள்ளன. இவற்றிலிருந்து தேர்வு செய்யும் போட்டி நடந்து வருகிறது. கீழ்கண்ட பிரிவுகளில் போட்டிகள் நடத்தப்பட்டு விருதுகளும், பரிசுகளும் வழங்கப்படவுள்ளன.
 சர்வதேச பிரிவுக்கான விருதுகள்:
‘‘தற்சார்பு இந்தியாவுக்கான அறிவியல் மற்றும் உலக நலனுக்கான அறிவியல்’’ - கோப்பை மற்றும் சான்றிதழ்
‘‘அறிவியல் மற்றும் கோவிட்-19 பற்றிய விழிப்புணர்வு மற்றும் இதர சுகாதார அவசரநிலைகள்’’ - கோப்பை மற்றும் சான்றிதழ்.
இதே பிரிவுகளில், இந்தியர்களுக்கு நடத்தப்படும் போட்டியில், கோப்பை மற்றும் சான்றிதழுடன் முதல் பரிசாக ரூ.1 லட்சமும், 2வது பரிசாக 2 பேருக்கு தலா ரூ.50 ஆயிரமும், கல்லூரி மற்றும் பள்ளி மாணவர்களுக்கான பிரிவில் முதல் பரிசாக ரூ.75,000 பரிசும், 2வது பரிசாக 2 பேருக்கு தலா ரூ.35,000 பரிசும் வழங்கப்படுகிறது.
போட்டி அல்லாத பிரிவில், ‘‘அறிவியல், தொழில்நுட்பம், சுற்றுச்சூழல் மற்றும் சுகாதாரம்’’ என்ற தலைப்பில் குறும்படங்கள் வந்துள்ளன.
கடந்த 10ஆம் தேதியுடன், இந்த அறிவியல் திரைப்படங்கள் சமர்ப்பிப்பு முடிந்தது. மொத்தம் 60 நாடுகளில் இருந்து 632 படங்கள் வந்தன. இதில் இந்தியாவில் இருந்து 267 படங்கள் பங்கேற்றுள்ளன.
தேர்வு செய்யப்படும் படங்கள் டிசம்பர் 22ஆம் தேதி முதல் டிசம்பர் 25ஆம் தேதி வரை, விஞ்ஞான் பிரசார் யூடியூப் சேனலில் மற்றும் இந்திய அறிவியல் திருவிழா சேனலிலும் ஒளிபரப்பப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1682190
------
(Visitor Counter : 156
நிதி அமைச்சகம்
மகாராஷ்டிராவில் வருமானவரித்துறை சோதனை: வரிஏய்ப்பு கண்டுபிடிப்பு.
மகாராஷ்டிராவின் நந்தர்பர். நாசிக் மற்றும் துலே பகுதிகளில், ரியல் எஸ்டேட் தொழிலில் ஈடுபடும் இரு குழுமங்களுக்கு சொந்தமான, 25க்கும் மேற்பட்ட இடங்களில், வருமான வரித்துறையினர் கடந்த 22ம் தேதி சோதனை நடத்தினர்.
இந்த சோதனையில் பல போலி ஆவணங்கள் கண்டுபிடிக்கப்பட்டன. செலவினங்களை கூடுதலாக கணக்கு காட்டி, வருவாயை குறைவாக கணக்கு காட்டியுள்ளனர். குடும்ப உறுப்பினர்கள் மற்றும் ஊழியர்கள் பெயரில் துணை ஒப்பந்தங்கள் போலியாக கொடுக்கப்பட்டுள்ளன. முறைகேடுகள் மூலம் ரூ.150 கோடி அளவிலான வருமானத்தை இந்த குழுமங்கள் கணக்குகாட்ட வில்லை. நிலங்கள் பரிவர்த்தனை மற்றும் ரொக்க கடன்கள் ரூ.52 கோடி மதிப்பில் நடந்துள்ளன. இவை கணக்கில் காட்டப்படவில்லை. இதற்கான ஆவணங்கள் கண்டுபிடிக்கப்பட்டுள்ளன. கணக்கில் காட்டப்படாத ரூ.5 கோடிக்கும் மேற்பட்ட ரொக்கப்பணம் மற்றும் நகைகளும் இந்த சோதனையில் பறிமுதல் செய்யப்பட்டன. இது தொடர்பாக மேலும் விசாரணை நடக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785759
நிதி அமைச்சகம்
178 பொருட்களுக்கான ஜிஎஸ்டி வரி விகிதம் மாற்றப்பட்டு 28 சதவீதத்தில் இருந்து 18 சதவீதமாக குறைக்கப்பட்டுள்ளது. இதனால் நுகர்வோர் இந்த பொருட்கள் மீதான விலை குறைப்பு/அதிகபட்ச சில்லரை விலையை கவனத்தில் எடுத்துக் கொள்ள வேண்டும்.
178 பொருட்களுக்கான ஜிஎஸ்டி வரி விகிதம் மாற்றப்பட்டு 28 சதவீதத்தில் இருந்து 18 சதவீதமாக குறைக்கப்பட்டுள்ளது. இதனால் நுகர்வோர் இந்த பொருட்கள் மீதான விலை குறைப்பு/அதிகபட்ச சில்லரை விலையை கவனத்தில் எடுத்துக் கொள்ள வேண்டும்.
(Visitor Counter : 96
பிரதமர் அலுவலகம்
மிலாது நபி திருநாளை முன்னிட்டு நாட்டு மக்களுக்கு பிரதமர் வாழ்த்து
மிலாது நபி திருநாளை முன்னிட்டு நாட்டு மக்களுக்கு பிரதமர் திரு நரேந்திர மோடி, மிலாது நபி வாழ்த்துகளைத் தெரிவித்ததோடு, நமது சமூகத்தில் சகோதரத்துவம் மற்றும் கருணை உணர்வு மேலும் வளரட்டும் என்றும் கூறியுள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
“மிலாது நபி நல்வாழ்த்துகள். நமது சமூகத்தில் சகோதரத்துவம் மற்றும் கருணை உணர்வு வளரட்டும். அனைவரும் மகிழ்ச்சியாகவும், ஆரோக்கியமாகவும் இருக்கட்டும். ஈத் முபாரக்!”
சுகாதாரம் மற்றும் குடும்ப நலத்துறை அமைச்சகம்
கோவிட்-19: மேலும் 2 பேருக்கு நோய் தொற்று கண்டறியப்பட்டுள்ளது
புதுதில்லியில் ஒருவருக்கும், தெலங்கானாவில் ஒருவருக்கும் கோவிட்-19 கண்டறியப்பட்டுள்ளது. தில்லியைச் சேர்ந்தவர், இத்தாலியில் பயணம் செய்தவர். தெலங்கானாவைச் சேர்ந்தவர், துபாயில் பயணம் செய்தவர். இவரது பயண விவரங்கள் மேலும் உறுதி செய்யப்பட வேண்டும்.
இந்த இருவரின் உடல்நிலையும் சீராக உள்ளது. இவர்கள் உன்னிப்பாகக் கண்காணிக்கப்பட்டு வருகின்றனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,699 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 15,515 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 2,252 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,33,389 பேர்.
கடந்த 24 மணி நேரத்தில் 1,272 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.02% வாராந்திர பாதிப்பு விகிதம் 1.20% இதுவரை மொத்தம் 92.86 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,24,628 பரிசோதனைகள் நடத்தப்பட்டுள்ளன.
பாதுகாப்பு அமைச்சகம்
இந்திய விமானப்படையின் மூத்த அதிகாரிகள் மாநாடு
இந்திய விமானப்படையின், மூத்த அதிகாரிகள் மாநாட்டை ஜூலை 02 2020 அன்று விமானப்படைத் தளபதி ஏர் மார்ஷல் ஆர்.கே.எஸ் பதாவ்ரியா பி வி.எஸ்.எம் ஏ.வி.எஸ்.எம் வி.எம் ஏ.டி.சி துவக்கி வைத்தார். தற்போதைய பாதுகாப்பு சுழல் மற்றும் கோவிட்-19 நோய் தொற்று பரவலின் பின்னணியில், முதல் முயற்சியாக காணொலிக் காட்சி மூலம் இந்த மாநாடு நடைபெற்றது.
இந்திய விமானப்படையின் கட்டளைகள் மற்றும் துணை அமைப்புகளின் செயல்பாட்டு தயார் நிலையை விமானப்படை தளபதி பாராட்டினார். தற்போதைய மற்றும் எதிர்கால இயக்கத்திற்கான தேவைகளை எதிர்கொள்ளும் வகையில் அனைத்துப் பிரிவுகளின் விமானப்படை வீரர்களது ஒருங்கிணைந்த பயிற்சிக்கு மேற்கொள்ளப்பட்டு வரும் முயற்சிகளை அவர் வெகுவாகப் புகழ்ந்தார். இந்திய விமானப்படையின் மூத்த அதிகாரிகள் மாநாட்டில் தொடர்ந்து உரையாற்றிய ஏர் மார்ஷல் ஆர்.கே.எஸ் பதாவ்ரியா, நமது விமானப்படை செயல்பாட்டின் வல்லமையை மேலும் மேம்படுத்த வேண்டிய தேவையையும், சிக்கலான அமைப்புகளின் பணிகளில் சேவைத்திறனை சீர்திருத்த வேண்டியதன் அவசியத்தையும் வலியுறுத்தினார். இந்திய விமானப்படையை போர்த்திறன்மிக்க சக்தியாக மாற்றுவதற்கு தற்போதுள்ள போர் விமானங்களைப் பராமரித்து வலுவூட்டுவது, மற்றும் புதிதாக சேர்க்கப்படும் போர் விமானங்களை உகந்த அளவிலான செயல்பாட்டிற்கு கொண்டுவருவதன் தேவையையும் விமானப்படைத் தளபதி ஏர் மார்ஷல் ஆர்.கே.எஸ் பதாவ்ரியா எடுத்துரைத்தார்.
பிரதமர் அலுவலகம்
ராணுவக் கண்காட்சி 2018-ஐ சென்னையில் ஏப்ரல் 12 அன்று பிரதமர் தொடங்கிவைக்கிறார்
பிரதமர் திரு நரேந்திர மோடி, ஏப்ரல் 12 அன்று தமிழகத்திற்கு வருகை தருகிறார். சென்னையை அடுத்த காஞ்சிபுரம் மாவட்டத்திற்குட்பட்ட திருவிடந்தையில் நடைபெறும் 10-வது ராணுவக் கண்காட்சியான, டிஃபெக்ஸ்போ-2018-ஐ பிரதமர் தொடங்கிவைக்கிறார்.
பாதுகாப்புச் சாதனங்கள் மற்றும் கருவிகள் ஏற்றுமதியில் இந்தியாவின் வலிமையைப் பறைசாற்றும் விதமாக, இந்த ஆண்டு ராணுவக் கண்காட்சி, “இந்தியா: வேகமாக வளர்ந்துவரும் பாதுகாப்புத் தளவாட உற்பத்திக் கேந்திரம்” என்பதை மையக்கருத்தாகக் கொண்டு நடத்தப்படுகிறது. 150 சர்வதேச நிறுவனங்கள் உட்பட 670-க்கும் மேற்பட்ட அமைப்புகள் இந்த ராணுவக் கண்காட்சியில் பங்கேற்கின்றன. இம்முறை, குறு, சிறு, நடுத்தரத் தொழில் துறையினருக்கு நியாயமான பிரதிநிதித்துவம் கிடைக்கும் வகையில் 15 சதவீதம் ஒதுக்கீடு செய்யப்பட்டுள்ளது.
இந்திய நிறுவனங்களைப் பொறுத்தவரை, டாடா, எல்&டி, கல்யாணி, பாரத் ஃபோர்ஜ், மஹிந்திரா, எம்.கே.யு., பாதுகாப்பு ஆராய்ச்சி மற்றும் மேம்பாட்டு நிறுவனம், ஹிந்துஸ்தான் ஏரோநாட்டிக்ஸ் நிறுவனம், பாரத் மின்னணு நிறுவனம், பி.டி.எல்., பி.இ.எம்.எல், எம்.பி.எல், ஜி.ஆர்.எஸ்.சி, ஜி.எஸ்.எல், ஹெச்.எஸ்.எல், மிதானி மற்றும் படைக்கலத் தொழிற்சாலைகள் உள்ளிட்ட பல்வேறு நிறுவனங்கள் இக்கண்காட்சியில் பங்கேற்கின்றன. சர்வதேச நிறுவனங்களைப் பொறுத்தவரை, லாக்ஹீட் மார்ட்டின், போயிங் , சாப் , ஏர்பஸ், ரஃபேல் , ரோஸன்போரோன் ஏற்றுமதி நிறுவனம், யுனைடெட் ஷிப் பில்டிங்  பி.ஏ.இ. சிஸ்டம்ஸ் , சிபாத் , வர்த்சிலா , ரோடே மற்றும் ஸ்வார்ஸ்  உள்ளிட்ட நிறுவனங்கள் ராணுவக் கண்காட்சி 2018-ல் பங்கேற்கின்றன.
இதுதவிர, சென்னை அடையாறில் உள்ள புற்றுநோய் மருத்துவமனையையும் பிரதமர் பார்வையிடுகிறார். அங்கு வைரவிழா நினைவுக் கட்டடமான, வலி நிவாரணக் கவனிப்பு மையம்  ஸ்ரீபெரும்புதூர் பெயர்ப் பலகையைத் திறந்துவைக்கும் பிரதமர், அடையாறு புற்றுநோய் மருத்துவமனையின் பகல்நேரப் பராமரிப்பு மையம் மற்றும் செவிலியர் விடுதியையும் பிரதமர் திறந்துவைக்கிறார்.
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
கல்யாணியில் உள்ள அகிலஇந்திய மருத்துவ அறிவியல் கழத்தின் எம்பிபிஎஸ் 2021-ஆம் ஆண்டு பிரிவின் தொடக்க விழாவில் மத்திய சுகாதாரம் மற்றும் குடும்பநலத்துறை இணைஅமைச்சர் டாக்டர் பாரதி பிரவீன் பவார் தலைமை வகித்தார்
கல்யாணியில் உள்ள அகில இந்திய மருத்துவ அறிவியல் கழகத்தின் எம்பிபிஎஸ் 2021ஆம் ஆண்டு வகுப்புத் தொடக்க விழாவில் காணொலி காட்சி வாயிலாக மத்திய சுகாதாரம் மற்றும் குடும்பநலத்துறை இணைஅமைச்சர் டாக்டர் பாரதி பிரவீன் பவார் தலைமை வகித்தார்.
125 எம்பிபிஎஸ் மாணவர்களுடன் 2021-ஆம் ஆண்டு 3-வது கல்வியாண்டை தொடங்கும் கல்யாணி அகில இந்திய மருத்துவ அறிவியல் கழகத்தின் மாணவர்களுக்கும், நிர்வாகத்தினருக்கும் வாழ்த்துத் தெரிவித்ததுடன் தமது மகிழ்ச்சியையம் மத்திய இணை அமைச்சர் வெளிப்படுத்தினார்.
எய்ம்ஸ் குறித்து தெரிவித்த அவர், ஒவ்வொரு மாநிலத்திலும், எய்ம்ஸ் மருத்துவமனை அமையவேண்டும் என்பது பிரதமரின் தொலைநோக்கு சிந்தனையாகும் என்று கூறினார். இதன் காரணமாக இதுவரை 21 எய்ம்ஸ் மருத்துவமனைகளுக்கு ஒப்புதல் அளிக்கப்பட்டுள்ளதாக அவர் தெரிவித்தார். எய்ம்ஸ் மருத்துவமனை அமைக்கப்படுவதுடன் அதில் நவீன சிகிச்சை வசதிகளை மேம்படுத்துவதற்கும் திறமையான மருத்துவர்களின் எண்ணிக்கையை அதிகரிப்பதற்கும் முக்கியத்துவம் அளிக்கப்படும் என்று குறிப்பிட்டார். இதன் மூலம் ஏழைகளுக்கு உரிய சிகிச்சை கிடைக்கும் என்று கூறினார்.
சுகாதாரக் கட்டமைப்பில் முதலீடு செய்வது எதிர்காலத்தில் சமூகம் சார்ந்ததாக இருக்கும் என்று பிரதமர் திரு நரேந்திர மோடி நம்புவதாகத் தெரிவித்தார். 179.82 ஏக்கரில் 960 படுக்கை வசதிகளுடன் 1,754 கோடி ரூபாய் செலவில் கல்யாண் எய்ம்ஸ் மருத்துவமனை கட்டப்பட்டு வருவதை உதராணமாகக் குறிப்பிட்டார்.
மேலும் விவரங்களுக்கு இந்த ஆங்சிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1803554
நிதி அமைச்சகம்
சர்வதேச நிதியம் மற்றும் சர்வதே நிதியத்தின் நிதிக் குழு கூட்டத்தில் மத்திய நிதியமைச்சர் திருமதி. நர்மலா சீதாராமன் பங்கேற்பு
சர்வதேச நிதியத்தின்  முழு அமர்வு கூட்டம் மற்றும் நிதிக்குழு கூட்டத்தில் மத்திய நிதியமைச்சர் திருமதி நிர்மலா சீதாராமன் காணொலி காட்சி மூலம் கலந்து கொண்டார்.
கொவிட்-19 சூழலில் ‘மீட்பு நடவடிக்கை தூண்டுவது’ என்ற தலைப்பில் ஐஎம்எப் நிர்வாக இயக்குனரின் உலகளாவிய கொள்கை அடிப்படையில் இந்த கூட்டத்தில் விவாதம் நடந்தது. கொவிட்-19 பாதிப்பை எதிர்த்து பேராட மேற்கொண்ட நடவடிக்கைகளை, சர்வதேச நிதியத்தின் குழு உறுப்பினர்கள் எடுத்துக் கூறினர்.
இந்த கூட்டத்தில் இந்தியா சார்பில் பேசிய மத்திய நிதியமைச்சர் திருமதி.நிர்மலா சீதாராமன், இந்தியாவில் பொருளாதார நடவடிக்கைகளை மீட்க, தற்சார்பு இந்தியா திட்டத்தின் கீழ் அறிவிக்கப்பட்ட நிதியுதவி திட்டங்களை சுருக்கமாக எடுத்துரைத்தார். உற்பத்தி துறையில் நல்ல முன்னேற்றம் காணப்படுவதாகவும், கடந்த 8 ஆண்டுகளில் இல்லாத அளவுக்கு, உற்பத்தி துறையில் கடந்த செப்டம்பர் மாதத்தில் கொள்முதல் குறியீடுகள் மிக அதிக அளவை எட்டியுள்ளதையும் அவர் குறிப்பிட்டார். நுகர்வோர் செலவினத்தை அதிகரிப்பதற்காக, 10 பில்லியன் அமெரிக்க டாலர் அளவிலான திட்டங்கள் சமீபத்தில் அறிவிக்கப்பட்டதாகவும் அவர் தெரிவித்தார்.
உலகளாவிய பொருளாதாரத்துக்கு, சிறந்த ஆலோசனைகள் வழங்கியதற்காக ஐஎம்எப் மற்றும் அதன் நிர்வாக இயக்குனர் திருமிகு. கிரிஸ்டாலினா ஜியார்ஜிவாவுக்கு மத்திய நிதியமைச்சர் பாராட்டு தெரிவித்தார்.
வறுமைக் கோட்டுக்கு கீழ் உள்ள கோடிக்கணக்கான மக்களை பாதுகாக்கவும், அவர்களின் வாழ்வாதாரத்தை உறுதி செய்யவும் குறைந்த வருவாய் உள்ள நாடுகள் மற்றும் வளரும் நாடுகள் போராடி வருவதாகவும், இந்த மீட்பு மற்றும் மறுவாழ்வு முயற்சிகளை எந்த விதத்திலும் குறைத்து மதிப்பிட அனுமதிக்க கூடாது எனவும் திருமதி நிர்மலா சீதாராமன் குறிப்பிட்டார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664919
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 327 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 44,998 பேர் கொவிட் தொற்றால் பாதிக்கப்பட்டுள்ளனர். இது 0.10 சதவீதமாகும்.
தொற்றிலிருந்து மீண்டவர்களின் விகிதம் 98.71 சதவீதம்.
கடந்த 24 மணி நேரத்தில் 5,356 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,10,127 பேர்.
கடந்த 24 மணி நேரத்தில் 10,158 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 4.42% வாராந்திர பாதிப்பு விகிதம் 4.02% இதுவரை மொத்தம் 92.34 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,29,958 சோதனைகள் நடத்தப்பட்டுள்ளன.
ரசாயனம் மற்றும் உரங்கள் அமைச்சகம்
உலகச் சந்தையைக் கைப்பற்ற 'அளவில்' இருந்து "மதிப்புக்கு" மாறுவதற்கான நேரம் என மருந்து தயாரிப்பு தொழில்துறையினருக்கு திரு மன்சுக் மாண்டவியா அறிவுரை
உலகளாவிய மருந்துச் சந்தையைப் பிடிக்க 'அளவு' என்பதிலிருந்து "மதிப்பு" என்ற நிலைக்கு மாறவேண்டும் என மருந்து தயாரிப்பு நிறுவனங்களுக்கு மத்திய ரசாயனம், உரத்துறை, சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா ஆலோசனை தெரிவித்துள்ளார். ஆரா ய்ச்சி, உற்பத்தி மற்றும் கண்டுபிடிப்பு ஆகியவற்றில் உலகளாவிய சிறந்த நடைமுறைகளிலிருந்து அறிவைக் குவித்து, நமது உலகளாவிய தடத்தை அதிகரிக்கும் அதே வேளையில் உள்நாட்டுத் தேவையைப் பூர்த்தி செய்ய உற்பத்தியை விரைவுபடுத்துவதில் கவனம் செலுத்தும் நமது சொந்த மாதிரிகளை உருவாக்குவதற்கான நேரம் இது என்று அவர் கூறினார். . இந்திய மருந்து தயாரிப்பு நிறுவனங்களின் பிரதிநிதிகளுடன் நடைபெற்ற கலந்துரையாடல் நிகழ்ச்சியில் கலந்து கொண்ட அவர், மருந்துத் தொழில்துறையின் முன்னணி நிறுவனங்களை இவ்வாறு கேட்டுக்கொண்டார். இந்தியாவின் பார்மா விஷன் 2047 மற்றும் இந்திய மருந்துத் துறைக்கான எதிர்காலத் திட்டம் குறித்து விவாதிப்பதே கூட்டத்தின் நோக்கமாகும். இந்த அமர்வில், இந்தியாவில் மருந்துத் துறையின் தற்போதைய நிலை, கடந்த சில ஆண்டுகளில் அரசு எடுத்த முக்கிய முயற்சிகள் மற்றும் இந்த தொலைநோக்கு பார்வையை இந்தியா உணர உதவும் கூட்டு நடவடிக்கைகள் குறித்து விவாதிக்கப்பட்டது.
அனைத்து துறைகளிலும் தற்சார்பை அடைவதற்கான பிரதமரின் பார்வையை டாக்டர். மன்சுக் மாண்டவியா வலியுறுத்தினார். வரவிருக்கும் ஆண்டுகளில் மருந்துத் துறையை அதன் வளர்ச்சிப் பாதையில் செலுத்துவதற்கு,நம்மிடம் ஏற்கனவே தேவையான மனிதவளம், வணிக முத்திரை உள்ளது என்றும், இந்திய நிறுவனங்கள் இன்று உலக அளவில் உயர் பதவிகளை கைப்பற்றும் முனைப்பில் உள்ளன என்றும் அவர் கூறினார். இந்தியா அதன் பொதுவான மருந்து உற்பத்தி மற்றும் உலகளாவிய சந்தையில் அளவு பங்கின் அடிப்படையில் "உலகின் மருந்தகம்" என அங்கீகரிக்கப்பட்டுள்ளது. மதிப்பின் அடிப்படையிலும் முன்னேறி, உலக அளவில் முதலிடத்தைப் பிடிக்க வேண்டிய நேரம் இது என்று அவர் வலியுறுத்தினார்.
"உலகமே ஒரு குடும்பம்" என்ற இந்தியாவின் தத்துவத்தை மீண்டும் வலியுறுத்தும் வகையில், உலகிற்கு ஆதரவளிக்கும் அதே நேரத்தில் நமது உள்நாட்டு கோரிக்கைகளுக்கு எப்போதும் முன்னுரிமை அளிக்கிறோம் என்று அவர் கூறினார். தொற்றுநோய் நெருக்கடியின் போது உலகமே இந்தியாவை எதிர்நோக்கியபோது, உதவிகளை வழங்கி, இந்தியாவின் பலம் பற்றிய உலகளாவிய பாராட்டுக்கு மத்திய அரசு வழிவகுத்தது. மேலும் இந்த வாய்ப்பை அடுத்த கட்டத்திற்கு கொண்டு செல்ல நாம் இப்போது பயன்படுத்த வேண்டும் என்று அமைச்சர் கேட்டுக்கொண்டார்.
தொழில்துறைக்கு ஸ்திரத்தன்மையை வழங்கும் நீண்ட கால கொள்கைகளின் முக்கியத்துவத்தை டாக்டர் மாண்டவியா அடிக்கோடிட்டுக் காட்டினார். தொழில்துறை நட்புக் கொள்கைகள் மற்றும் முதலீட்டாளர்களை ஊக்குவிக்கும் சுற்றுச்சூழல் அமைப்பைக் கொண்டு மருந்து நிறுவனங்களை ஊக்குவிப்பதில் அரசு உறுதிபூண்டுள்ளது என்று அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.42 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1829616
மத்திய அமைச்சரவை
இந்தியா, பிலிப்பைன்ஸ் இடையே திருத்தியமைக்கப்பட்ட விமானச் சேவை ஒப்பந்தத்தில் கையெழுத்திட அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியா - பிலிப்பைன்ஸ் நாடுகளுக்கு இடையே திருத்தியமைக்கப்பட்ட விமானச் சேவை ஒப்பந்தத்தில் கையெழுத்திட அனுமதி வழங்கப்பட்டது.
திருத்தி அமைக்கப்பட்ட விமானச் சேவைகள் ஒப்பந்தம் இரு நாடுகளின் சிவில் விமானப் போக்குவரத்துக்கு இடையேயான முக்கிய அம்சமாக விளங்குகிறது. இந்தியா பிலிப்பைன்ஸ் நாடுகளுக்கிடையே சீரான மற்றும் மேம்படுத்தப்பட்ட சேவையை வழங்குவதற்கான சூழ்நிலையை ஏற்படுத்தவும், இருதரப்பினருக்கும் வணிகரீதியான வாய்ப்புகளை உருவாக்குவதுடன் அவர்களது பாதுகாப்பை உறுதி செய்யவும் இந்த ஒப்பந்தம் வழிவகை செய்யும். மேலும் இரு நாடுகளின் வர்த்தகம், முதலீடு, சுற்றுலா மற்றும் கலாச்சாரங்களை மேம்படுத்தவும் இந்த ஒப்பந்தம் உறுதுணையாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682973
பிரதமர் அலுவலகம்
சிங்கப்பூர் பிரதமருடன், பிரதமர் சந்திப்பு
இத்தாலி ரோம் நகரில் 2021 அக்டோபர் 30ம் தேதி நடந்த, ஜி-20 உச்சிமாநாட்டுக்கு இடையே சிங்கப்பூர் பிரதமர் மேதகு திரு. லீ சேன் லூங்குடன் பிரதமர் திரு நரேந்திர மோடி இருதரப்பு பேச்சுவார்த்தை நடத்தினார்.
கொரோனா பெருந்தொற்றுக்குப்பின். அவர்கள் இடையே நடைபெறும் முதல் நேரடி சந்திப்பு இது. பருவநிலை மாற்றத்தை எதிர்த்து போராடும் உலகளாவிய முயற்சிகள் மற்றும் நடைபெறவுள்ள சிஓபி-26 மாநாடு குறித்து இரு தலைவர்களும் ஆலோசித்தனர். தடுப்பூசி செலுத்தும் முயற்சிகளை விரைவுபடுத்துவதன் மூலம், கொவிட்-19 தொற்றை கட்டுப்படுத்த தற்போது மேற்கொள்ளும் நடவடிக்கைகள் மற்றும் முக்கிய மருந்துகளின் விநியோகத்தை உறுதி செய்வதும் குறித்து அவர்கள் ஆலோசித்தனர். கொவிட் இரண்டாம் அலை சமயத்தில், இந்தியாவுக்கு உதவி அளித்த சிங்கப்பூரின் நடவடிக்கையை பிரதமர் பாராட்டினார். இந்தியாவில் விரைவான தடுப்பூசி நடவடிக்கை மேற்கொண்டதற்காக பிரதமர் மோடியை, பிரதமர் லீ வாழ்த்தினார்.
இரு நாடுகள் இடையே இயல்பான மக்கள் போக்குவரத்தை விரைவில் ஏற்படுத்துவது உட்பட இருநாட்டு மக்கள் இடையேயான உறவுகளை மேம்படுத்துவதற்கான வழிகள் குறித்தும் அவர்கள் ஆலோசித்தனர்.
பெட்ரோலியம் மற்றம் இயற்கை எரிவாயு அமைச்சகம்
விடுதலையின் அம்ரித் மகோத்ஸவம்: மாணவர்களுக்கான கல்விச் சுற்றுலாவை ஓஎன்ஜிசி தொடர்ந்து நடத்துகிறது
நாட்டின் 75-வது ஆண்டு சுதந்திரத்தை கொண்டாடும் விடுதலையின் அம்ரித் மகோத்ஸவத்தின் ஒரு பகுதியாக, தனது நான்கு பணியிடங்களில் மாணவர்களுக்கான கல்விச் சுற்றுலாவை எண்ணெய் மற்றும் இயற்கை எரிவாயு நிறுவனமான ஓஎன்ஜிசி ஏற்பாடு செய்தது.
குஜராத்தில் உள்ள அங்கலேஷ்வர் தளத்தில் அக்டோபர் 5 மற்றும் 6 அன்று நடைபெற்ற இந்நிகழ்வில் கேந்திரிய வித்யாலயாவைச் சேர்ந்த மாணவர்கள் கலந்து கொண்டனர். நான்கு பிரிவுகளாகப் பிரிக்கப்பட்ட மாணவர்கள் எண்ணெய் சேமிப்பு மையம் மற்றும் பணியிடம் உள்ளிட்டவற்றுக்கு அழைத்துச் செல்லப்பட்டு எண்ணெய் உற்பத்திக் குறித்த தொழில்நுட்ப விஷயங்கள் குறித்து அவர்களுக்கு விளக்கப்பட்டது.
அகர்தலாவில் உள்ள ஓஎன்ஜிசி காலனியில் செயல்படும் கேந்திரிய வித்யாலயாவை சேர்ந்த சுமார் 60 மாணவர்கள், அங்குள்ள எண்ணெய் மையத்தை பார்வையிட்டனர். ஓஎன்ஜிசி நிறுவனம் மற்றும் அதன் எரிசக்தி வர்த்தகம் குறித்தும் அவர்களுக்கு விளக்கப்பட்டது.
பின்னர், மையத்தை சுற்றிப் பார்த்த மாணவர்களுக்கு அங்குள்ள வசதிகளின் செயல்பாடுகள் குறித்து எடுத்துரைக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765201
திறன் மேம்பாடு மற்றும் தொழில் முனைவோர் அமைச்சகம்
வேலையற்றவர்களுக்கு டிஜிட்டல் திறன்களை பயிற்றுவித்தல்
இளைஞர்கள் திறமையோடு இருப்பதை உறுதி செய்வதற்கும், நான்காம் தொழில் புரட்சிக்கும், கொவிட்டுக்கு பிந்தைய காலத்தில் டிஜிட்டல் திறன்களைப் பெற்றிருப்பது அவசியமாகும்.
திறன் வளர்த்தல் மற்றும் தொழில் முனைதல் அமைச்சகத்தின் கீழ் இயங்கும் பயிற்சிகளின் தலைமை இயக்குநரகம், சமீபத்திய தொழில்நுட்பங்களுடன் கூடிய நீண்ட காலப் பயிற்சிகளை செயல்படுத்துவதில் முக்கிய பங்காற்றுகிறது.
வேலை தேடுபவர்களை அதிகமான எண்ணிக்கையில் சென்றடைவதற்கும், நாட்டில் உள்ள தொழில் முனைவோருக்கு புதிய வளங்களை அளிப்பதற்கும் ஜூன் 2020இல் ஐபிஎம் உடன் ஒரு ஒப்பந்தத்தில் இயக்குனரகம் கையெழுத்திட்டது.
இந்த இலவச டிஜிட்டல் கற்றல் தளத்தின் மூலம் வேலை தேடுவோரும் தொழில் முனைவோரும் இலவசமாக பயிற்சி பாடங்களை தரவிறக்கிக் கொள்ளலாம். மேலும் வழிகாட்டுதல் ஆலோசனைகளும் அவர்களுக்கு கிடைக்கும்.
இந்தத் தகவல்களை மத்திய திறன் வளர்த்தல் மற்றும் தொழில் முனைதல் அமைச்சர் திரு ஆர்கே சிங் எழுத்து மூலமான பதிலின் மூலம் மக்களவையில் இன்று அளித்தார்.
இதைப் பற்றி மேலும் தெரிந்துகொள்ள இந்த இணைப்பைப் பார்க்கவும்:
https://pib.gov.in/PressReleseDetailm.aspx?PRID=1653983
நிதி அமைச்சகம்
2018 அக்டோபர் மாதத்தில் சரக்கு மற்றும் சேவை வரி வருவாய் ரூ.ஒரு லட்சம் கோடியை தாண்டியது
இந்த ஆண்டு அக்டோபர் மாதத்தில் சரக்கு மற்றும் சேவை வரி வாயிலாக வசூலிக்கப்பட்ட மொத்த வருவாய் ரூ.100,710 கோடியாகும். இதில் மத்திய சரக்கு மற்றும் சேவை வரி வருவாய் ரூ.16,464 கோடி, மாநில சரக்கு மற்றும் சேவை வரி வருவாய் ரூ.22,826 கோடி, இறக்குமதி சரக்கு மற்றும் சேவை வரி வருவாய் ரூ.53,419 கோடி  மற்றும் செஸ் வரி மூலம் வசூலானது ரூ.8,000 கோடி .
31.10.2018 வரை, செப்டம்பர் மாதத்தில் தாக்கல் செய்யப்பட்ட சரக்கு மற்றும் சேவை வரி வருவாய் மொத்த எண் 3பி, ரிட்டன்ஸ் எண்ணிக்கை 67.45 லட்சம்.
அக்டோபர் 2018 வசூலான வருவாய் ரூ.100,710 கோடியாகும். இந்த தொகை செப்டம்பர் 2018-ல் வசூலான ரூ.94,442 கோடியைக் காட்டிலும், 6.64 சதவீதம் அதிகமாகும்.
உள்நாட்டு விமானப் போக்குவரத்து அமைச்சகம்
உள்நாட்டிலேயே விமான உற்பத்தி: சுரேஷ் பிரபு
இந்தியாவிலேயே உற்பத்தி செய்” திட்டத்தின் கீழ் விமானங்கள் மற்றும் விமானத்தின் உதிரிபாக உற்பத்தி ஆகியவற்றை முழுக்கமுழுக்க இந்தியாவிலேயே வடிவமைக்கும் தொழிலுக்கும், விமானப்பயணம், விமானச் சேவைக்கான பாதுகாப்பு ஆகியவற்றுக்கு அதிக முன்னுரிமை அளிக்கப்படுகிறது என்று மத்திய சிவில் விமானப் போக்குவரத்து அமைச்சர் திரு. சுரேஷ் பிரபு தெரிவித்தார். பயணிகள், மற்றும் சரக்கு விமானப் போக்குவரத்துக்கு அளிக்கப்படும் முக்கியத்துவத்தைப் போல இவை அமையும் என்றார் அவர்.
தனியார் விமானச் சேவை நிறுவனங்களின் தலைவர்கள் பங்கேற்ற கூட்டத்தில் பேசிய அமைச்சர் சுரேஷ் பிரபு, “விமானப் பயணிகள் மகிழ்ச்சியாகவும் திருப்தியாகவும் பயணம் மேற்கொள்ளவேண்டும். அதில் தனியார் நிறுவனங்களுக்கும் பொறுப்பு உள்ளது” என்றும் கூறினார்.
குடியரசுத் துணைத் தலைவர் செயலகம்
குடியரசுத் துணைத் தலைவரின் தலையீட்டை அடுத்து, ஆந்திராவின் எலுருக்கு மருத்துவக் குழுவை அனுப்பியது மத்திய அரசு
ஆந்திராவின் எலுரு நகரில் ஏற்பட்ட மர்ம நோய் குறித்து, மத்திய சுகாதாரத்துறை அமைச்சர் திரு ஹர்ஷ் வர்தனிடம் குடியரசுத் துணைத் தலைவர் திரு வெங்கையா நாயுடு பேசியதையடுத்து, அங்கு மருத்துவ குழுவை மத்திய அரசு அனுப்பியுள்ளது.
ஆந்திரப் பிரதேசத்தின் எலுரு நகரில், 300க்கும் மேற்பட்ட குழந்தைகளுக்கு திடீரென வாந்தி, மயக்கம், தலைவலி ஏற்பட்டு மருத்துவமனையில் அனுமதிக்கப்பட்டனர். இந்த நோய்க்கான காரணம் கண்டறியப்படவில்லை. இதையடுத்து ஆந்திராவின் கோதாவரி மாவட்ட ஆட்சியரை, குடியரசு துணைத் தலைவர் தொடர்பு கொண்டு, ஆரம்ப கட்டத் தகவலை கேட்டறிந்தார். அதன்பின் மங்கலகிரி மற்றும் தில்லியில் உள்ள எய்ம்ஸ் இயக்குனர்களிடம் இது குறித்து குடியரசுத் துணைத் தலைவர் பேசினார். குழந்தைகளின் ரத்த மாதிரிகள் தில்லிக்கு அனுப்பப்பட்டுள்ளதாக அவரிடம் தெரிவிக்கப்பட்டது.
அதைத் தொடர்ந்து, மத்திய சுகாதாரத்துறை அமைச்சர் திரு ஹர்ஷ் வர்தனிடம், குடியரசுத் துணைத் தலைவர் திரு வெங்கையா நாயுடு பேசி, பாதிக்கப்பட்ட குழந்தைகளுக்குத் தேவையான சிகிச்சையை அளிக்கும்படி கூறினார். பரிசோதனை மையங்களின் முடிவு வந்ததும், பாதிப்புக்கான காரணம் கண்டறியப்பட்டு தேவையான நடவடிக்கை எடுக்கப்படும் என அமைச்சர் திரு ஹர்ஷ் வர்தன், எய்ம்ஸ் இயக்குனர் ஆகியோர் உறுதி அளித்தனர்.
குழந்தைகளுக்கு ஏற்பட்ட பாதிப்புக்கான காரணத்தைக் கண்டறிய தேவையான நடவடிக்கைகள் எடுக்கப்பட்டுள்ளதாக குடியரசுத் தலைவரிடம் மாவட்ட ஆட்சியர் திரு ரேவு முத்யாலா ராஜூ தெரிவித்தார். குண்டூர், கிருஷ்ணா மாவட்டங்களைச் சேர்ந்த மருத்துவக் குழுவினர் வீடு வீடாக சென்று ஆய்வு மேற்கொண்டு வருவதாகவும் அவர் தெரிவித்தார்.
எலுரு நகரில் உள்ள டாக்டர்களிடம், எய்ம்ஸ் மருத்துவமனையின் நச்சுக் கட்டுப்பாடுக் குழுவினர் ஆலோசனை நடத்தியதாகவும், குடியரசுத் துணைத் தலைவரிடம் தெரிவிக்கப்பட்டது.
கோதாவரி மாவட்டத்தில் பெறப்பட்ட தொற்றுநோய் மற்றும் மருத்துவ தரவுகள் படி, கீழ்க்கண்ட மத்திய மருத்துவக் குழுவினர் எலுரு நகருக்கு அனுப்பப்படுவதாக மத்திய சுகாதாரத்துறை அமைச்சகம் தெரிவித்தது.
1. டாக்டர் ஜாம்ஷெட் நாயர்,  எய்ம்ஸ்.
2. டாக்டர் அவினாஷ் தியோஸ்தாவர், வைரஸ் நோய் நிபுணர் 
3. டாக்டர். சங்கேத் குல்கர்னி, துணை இயக்குனர், நோய் கட்டுப்பாட்டு மையம், தில்லி.
------
(Visitor Counter : 238